recursal/SuperWikiNEXT-32B huggingface dataset:
**Pukara** on yksi Ikaalisten kylistä. Pukaran kylä on Myllykartun ja Mansoniemen naapurikylä, mutta sen raja ulottuu Jämijärven rajalle saakka. Sana Pukara muotoutuu ruotsin kielen sanasta puckar, joka tarkoittaa riitaa/riitapukaria. Pukara on saanut nimensä Pukaralammin talon mukaan, joka sijaitsee Pukaran keskellä. Kylässä sijaitseva Pukaralammikin on vielä olemassa, mutta kovin ruohottuneena ja pusikkoisena. Uurasjärvestä laskee vesi Noro-ojaa pitkin Pukaralammin ja Suurniemenlammin kautta Kyrösjärveen.

Historia
--------

Pukaran kylän kerrotaan syntyneen kolmen veljeksen tultua seudulle ensin kalastamaan ja metsästämään, mutta lopulta vakituisesti asumaan. Tarinalla on kaksi versiota, joista toinen kertoo yhden veljistä asettuneen Uurasjärven rannalle, toinen Pukaralammille ja kolmas Suuriniemeen. Toisen tarinan mukaan kaikki kolme veljestä asuivat Uurasjärven rannalla samassa talossa ja ajan kuluessa hajaantuivat seudulle edellisen tarinan mukaan. Pukaran kylästä on käytetty ennen nimitystä Uurasjärven kylä. Pukaran koulukin toimi aluksi Uurasjärven koulun nimellä, mutta 1920-luvulla siitä alettiin virallisesti käyttää nimitystä Pukaran koulu.

Yleisiä rakennuksia
-------------------

Pukarassa on pienviljelijäyhdistyksen talo Toimela, joka oli hyvässä kunnossa peruskorjauksen jälkeen. Toimela paloi pahasti 12.12.2010. Pukaran koulu on yksityisomistuksessa, joista alakoulun puolella asutaan, ja vanhempi, yläkoulu (rak. 1908) on varastokäytössä. Pukarassa on ollut ainakin kolme kauppaa, yksi/uusin aivan koulun vieressä ja toinen, vanhempi kauppa sijaitsi Uurasjärven lähellä kolmas kauppa sijaitsi näiden kahden välillä, ns. Uurasjärven kylän ja Pukaran kylän rajalla.

Pukaran yritys
--------------

Pukaran oma urheiluseura Pukaran yritys on toiminut tiettävästi jo ennen sotaa. Vireimmillään seuran toiminta oli 1950-1960-luvuilla. Pukaran yritys on pärjännyt joskus myös Kyrösjärven ympärihiihdossa. Pukaran koulun urheilukenttä kunnostettiin alkukesästä 2009.

Aiheesta muualla
----------------

* Ikaalisten kylät – Pukara (Arkistoitu – Internet Archive)
Anna Haataja Andalucia O Meeting 4.3.2018
**Anna Haataja** (s. 20. tammikuuta 1996) on suomalainen suunnistaja. Hän kilpailee myös yleisurheilussa.

Hän kilpaili aikuisten arvokisoissa ensimmäisen kerran vuonna 2018. Tuolloin hän sijoittui EM-kilpailuissa pitkällä matkalla ja viestissä seitsemänneksi, sprinttiviestissä yhdeksänneksi sekä sprintissä 32:nneksi. Saman vuoden MM-kilpailuissa hän kilpaili pitkällä matkalla mutta keskeytti.

Haataja voitti nuorten maailmanmestaruuden pitkällä matkalla Engadinissä, Sveitsissä vuonna 2016. Samoissa kisoissa hän saavutti viestissä hopeaa ja sprintissä pronssia. Hän saavutti nuorten MM-hopeaa myös viestissä vuonna 2013 ja pitkällä matkalla vuonna 2015.

Haataja edustaa seuratasolla SK Pohjantähteä.

Haataja saavutti yleisurheilun sisäratojen SM-kilpailuissa 2018 pronssia 3 000 metrin juoksussa ennätyksellään 10.08,12.

Kestävyysjuoksija Iida Haataja on hänen sisarensa.

Lähteet
-------

1. 1 2  Haataja Anna Suomen Suunnistusliitto. Viitattu 2.8.2018.
2. 1 2  Anna Haataja Tilastopaja (vaatii kirjautumisen, maksullinen palvelu).
3. 1 2  Athlete profile: Anna Haataja *World Runners of O*. Viitattu 2.8.2018. (englanniksi)
4. ↑  Teiskonlahti, Kirsi: Alexandersson sai balsamia haavoilleen MM-kisojen pitkältä matkalta, mainion osuuden viestissä juossut Haajanen paras suomalainen  11.8.2018. Yle. Viitattu 2.8.2018.
5. ↑  Ikonen, Petteri: Teinin kokemus näyttää suuntaa MM-joukkueelle.  *Turun Sanomat*, 2.8.2018, s. 22.
6. ↑  Raitanen ja Richardsson juoksivat 3000 metrin hallimestareiksi *kestavyysurheilu.fi*.  Arkistoitu 29.8.2019. Viitattu 31.8.2019.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
| "Mul on sut"Leo, mukana Janna |
| --- |
| Singlen "Mul on sut" kansikuva |
| Singlen tiedot |
|  Julkaistu | 27. heinäkuuta 2018 |
|  Tuottaja(t) | Aki Sihvonen, Jukka Immonen |
|  Tyylilaji | poprock |
|  Kesto | 03.26 |
|  Levy-yhtiö | Sony Music Entertainment |
| Leon muut singlet |
| "Jos käykin niin"2017 | "Mul on sut"2018 | "Pieni laulu"2018 |

"**Mul on sut**" on suomalaisen laulaja-lauluntekijä Leon kappale, joka julkaistiin singlenä 27. heinäkuuta 2018. Kappaleen on säveltänyt ja sanoittanut Leo, ja sillä vierailee Janna. Tuotannosta vastaavat Aki Sihvonen ja Jukka Immonen. Kappale sai alkunsa keväällä 2018, kun Leo ja Janna olivat yhdessä studiossa työstämässä materiaalia Jannan seuraavalle albumille. Tauolla Leo soitteli itsekseen uutta kappaletta, jonka oli kirjoittanut edellisenä päivänä. Janna tykästyi kuulemaansa ja he päättivät yhdessä tuottaja Aki Sihvosen kanssa levyttää kappaleen duettona. "Mul on sut" on rakkauslaulu, joka käsittelee tunnetta, kun on "elämässä kaikki hyvin ja [on] ihminen kenen kanssa voin jakaa ilot ja surut".

"Mul on sut" nousi parhaimillaan Suomen radiosoittolistan sijalle 37. Yhteensä listaviikkoja kappaleelle kertyi seitsemän. Kappaleeseen kuvattiin myös musiikkivideo, jonka ohjasi Ville Juurikkala. Video on kuvattu Leon ja tämän veljen omistamalla *Kathrina*-purjelaivalla. Videolla nähdään muun muassa The 69 Eyes -rumpali Jussi 69, Sunrise Avenuen solisti Samu Haber, ja malli-juontaja Maryam Razavin.

Kappaleet
---------

1. Mul on sut – 03:26

Listasijoitukset
----------------

| Lista | Parassijoitus |
| --- | --- |
| Suomen virallinen singlelista | – |
| Suomen virallinen latauslista | – |
| Radiosoittolista | 37  |
| Striimatuimmat | – |

Lähteet
-------

1. ↑  LEO - Mul on sut (feat. Janna) *Spotify*. Viitattu 31.8.2018.
2. 1 2 3 4  Viime keväänä Vuoden tulokkaana palkitun LEOn kiireiseen keikkakesään mahtuu myös uutta musiikkia *Sony Music*.  27.07.2018.  Arkistoitu 31.8.2018. Viitattu 31.8.2018.
3. 1 2 3 4  Katso täältä Leon uunituore Mul on sut -kappaleen musiikkivideo - "Mut valtasi tunne siitä, että kaikki on paremmin kuin koskaan" *Iltalehti*.  31.8.2018. Viitattu 31.8.2018.
4. 1 2  Musiikkituottajat - Tilastot - Suomen virallinen lista: Leo feat. Janna - *Mul On Sut* *Musiikkituottajat*. Viitattu 31.8.2018.
**Rob Goris** (15. maaliskuuta 1982 Herentals, Belgia – 5. heinäkuuta 2012 Rouen, Ranska) oli belgialainen maantiepyöräilijä ja jääkiekkoilija.

Jääkiekkoura
------------

Hyökkääjänä pelannut Goris aloitti jääkiekkoilun kotikaupungissaan Herentalsissa, jossa hän pelasi ensimmäiset miesten pelinsä 16-vuotiaana kaudella 1998–1999. Goris vietti joukkueessa lähes koko seurajoukkueuransa ja voitti Belgian-mestaruuden vuosina 2002 ja 2009 sekä Belgian Cupin vuosina 1999, 2000 ja 2003. Hän pelasi myös vuodet 2003–2005 toisessa pääsarjajoukkueessa, Olympia Heist op den Bergissä, jossa Goris voitti Belgian-mestaruuden vuonna 2004.

Goris edusti Belgiaa I-divisioonan MM-kilpailuissa vuonna 2004 sekä II-divisioonan MM-kilpailuissa vuosina 2005 ja 2006, joista jälkimmäinen turnaus päättyi A-lohkon pronssiin. Hän on toiminut myös Belgian A-maajoukkueen kapteenina.

Pyöräilijäura
-------------

Goris aloitti maantiepyöräilyn lopetettuaan jääkiekkoilun ja hän voitti Palmes Cransin tallissa kansallisen amatöörisarjan mestaruuden. Hän loi sittemmin myös ammattilaisuraa Veranda's Willems-Accentin tallissa.

Goris toimi vuoden 2012 Ranskan ympäriajossa belgialaisen televisioyhtiön VRT:n asiantuntijana. Hän sai 5. heinäkuuta 2012 sydänkohtauksen ja kuoli hotellihuoneessaan Rouenissa, jonne ympäriajon neljäs etappi päättyi.

Muuta
-----

Belgian maajoukkueessa pelanneet jääkiekkoilijat Vincent ja Mitch Morgan ovat Gorisin serkkuja.

Jääkiekkotilastot
-----------------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1998–1999 | HYC Herentals II | BEL-2 | 2 | 1 | 0 | 1 | 0 | - | - | - | - | - |
|  | HYC Herentals | Belgia | - | - | - | - | - | - | - | - | - | - |
| 1999–2000 | HYC AT Herentals | BEL-2 | 11 | 20 | 12 | 32 | 84 | - | - | - | - | - |
|  | HYC Herentals | Belgia | 2 | 0 | 1 | 1 | 2 | - | - | - | - | - |
| 2000–2001 | HYC AT Herentals | BEL-2 | 5 | 5 | 7 | 12 | 22 | - | - | - | - | - |
|  | HYC Herentals | Belgia | 4 | 0 | 0 | 0 | 2 | - | - | - | - | - |
| 2001–2002 | HYC Herentals | Belgia | 10 | 0 | 3 | 3 | 16 | - | - | - | - | - |
| 2002–2003 | HYC Herentals | Belgia | 15 | 8 | 4 | 12 | 55 | - | - | - | - | - |
| 2003–2004 | Olympia Heist op den Berg | Belgia | - | - | - | - | - | - | - | - | - | - | MMd1 | 5 | 0 | 0 | 0 | 0 |
| 2004–2005 | Olympia Heist op den Berg | Belgia | 8 | 6 | 0 | 6 | 20 | - | - | - | - | - | MMd2 | 5 | 1 | 1 | 2 | 20 |
| 2005–2006 | HYC Herentals | Belgia | 15 | 5 | 6 | 11 | 74 | - | - | - | - | - | MMd2 | 5 | 0 | 0 | 0 | 14 |
| 2006–2007 | HYC Herentals | Belgia | 11 | 11 | 12 | 23 | 10 | - | - | - | - | - |
| 2007–2008 | HYC Herentals | Belgia | - | - | - | - | - | - | - | - | - | - |
| 2008–2009 | HYC Herentals | Belgia | 20 | 5 | 5 | 10 | 30 | - | - | - | - | - |

Lähteet
-------

* Rob Goris *Elite Prospects*. Everysport Media Group AB.  (englanniksi)

### Viitteet

1. 1 2  Rob Goris *Elite Prospects*. Everysport Media Group AB.  (englanniksi)
2. 1 2  30-vuotias ex-jääkiekkoilija kuoli kesken Ranskan ympäriajon  6.7.2012. MTV Oy. Viitattu 16.10.2014.
Skeittipuisto Meksikossa.Sisäskeittipuisto
**Skeittipuisto** eli **rullalautailupuisto** on alue, joka on rakennettu rullalautailun, temppupotkulautailun, rullaluistelun ja BMX:n freestylen kaltaisia lajeja varten. Niissä on erityisiä rakennelmia, joiden avulla harrastajat voivat harjoitella lajiaan ja esimerkiksi tehdä temppuja. Tavallisesti skeittipuistot sijaitsevat ulkona, mutta puisto voidaan rakentaa myös sisätiloihin.

Yleisiä skeittipuistoissa olevia rakennelmia ovat erilaiset rampit, kaiteet ja kiskot, rappuset, kielekkeet, altaat ja mäet.

Ensimmäiset skeittipuistot rakennettiin 1960-luvulla. Kun skeittauksen suosio kasvoi 1970-luvulla huomattavasti, alettiin skeittipuistojakin rakentaa paljon enemmän.

Lähteet
-------

1. ↑  Skeittipaikat *Vihti*. Viitattu 6.10.2023.
2. ↑  The definitive guide to skateboard obstacles and elements *SurferToday*.  25.11.2022. Viitattu 6.10.2023. (englanniksi)
3. 1 2  Brief History of Skateparks – Public Skatepark Development Guide *publicskateparkguide.org*. Viitattu 6.10.2023.
4. ↑  The Worlds Oldest Skateparks *doseskateboarding.com*.  14.2.2022. Viitattu 6.10.2023.
Serbian moottoritieverkko
  Nykyinen moottoritieverkko
  Rakenteilla oleva moottoritieverkko
  Suunnitteilla oleva moottoritieverkko

Suunniteltu moottoritieverkko
-----------------------------

**Moottoritiet (Autoput)**

| Tienumero | Alkupiste | Loppupiste | Suunniteltu pituus | Avattu | Rakenteilla | Suunnitteilla |
| --- | --- | --- | --- | --- | --- | --- |
| Eurooppatie 75, Eurooppatie 75 | Horgoš Unkari | Preševo Pohjois-Makedonia |  |  |  |  |
| Eurooppatie 763, Eurooppatie 763, Eurooppatie 761 | Beograd, Eurooppatie 70 | Požega |  |  |  |  |
| Eurooppatie 70, Eurooppatie 70 | Batrovci Croatia | Beograd, Eurooppatie 75 |  |  |  |  |
| Eurooppatie 80, Eurooppatie 80 | Niš, Eurooppatie 75 | Gradina Bulgaria |  |  |  |  |
| Eurooppatie 761, Eurooppatie 761 | Pojate, Eurooppatie 75 | Preljina, Eurooppatie 763 |  |  |  |  |

**Moottoriliikennetiet (Brzi put)**

| Tienumero | Alkupiste | Loppupiste | Suunniteltu pituus | Avattu | Rakenteilla | Suunnitteilla |
| --- | --- | --- | --- | --- | --- | --- |
| Eurooppatie 662, E-662 | Kelebija Unkari | Subotica, Eurooppatie 75 |  |  |  |  |
| 21 | Novi Sad | Šabac |  |  |  |  |
|  | Batočina, Eurooppatie 75 | Kraljevo, Eurooppatie 761 |  |  |  |  |

Lähteet
-------

Euroopan moottoritiet maittain
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Espanja | Georgia | Irlanti | Italia | Itävalta | Kosovo | Kreikka | Kroatia | Kypros | Latvia | Liechtenstein | Liettua | Luxemburg | Malta | Moldova | Monaco | Montenegro | Norja | Pohjois-Makedonia | Portugali | Puola | Ranska | Romania | Ruotsi | Saksa | San Marino | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Valko-Venäjä | Venäjä | Viro | Yhdistynyt kuningaskunta
**Yuxarı Gövhar Ağan moskeija** on moskeija kiistellyn, mutta kansainvälisesti osana Azerbaidžania pidetyn Vuoristo-Karabahin alueen Şuşan kaupungissa. Rakennus on valmistunut 1880-luvulla ja sitä on entisöity 2010-luvulla.

Historia
--------

Moskeijan kunnostettuja sisätiloja.
Kunnostettu minareetti.
Tuolloin Karabahin kaanikuntaan kuulunut Şuşa perustettiin 1700-luvulla ja kaupungista tuli Karabahin hallinnollinen keskus. Siitä tuli osa Venäjän keisarikuntaa vuonna 1805. Gövhar Ağan moskeijan rakennustyöt oli aloitettu jo 1700-luvun puolella. Samaan aikaan rakennettiin niin sanottua ylempää (*yuxarı*) ja alempaa (*aşağı*) moskeijaa. Ylempi moskeija valmistui vasta 1880-luvulla. Moskeija sai nimensä ruhtinatarrunoilija Gövhar Ağan (1796-1868) mukaan.

Şuşan aikanaan huomattava armenialainen väestö pakeni yhteenotoissa azerien kanssa vuonna 1920. Sittemmin Şuşasta tuli Vuoristo-Karabahin azeriväestön tärkeä keskus. Itse moskeija muutettiin Neuvostoliiton kaudella museoksi. Rakennus kärsi vaurioita Vuoristo-Karabahin sodan aikana 1990-luvun alussa, jolloin Şuşasta tuli osa kansainvälisesti tunnustamatonta Vuoristo-Karabahin tasavaltaa. Kaupungin azerit pakenivat. Tasavallan viranomaiset kunnostivat moskeijan 2010-luvulla. Kunnostustyöt herättivät kritiikkiä niin armenialaisten, kuin azerienkin keskuudessa. Azerit syyttivät armenialaisia moskeijan persialaistamisesta.

Azerbaidžanin joukot valtasivat Şuşan vuoden 2020 sodan aikana. 13. marraskuuta 2020 moskeijalla pidettiin ensimmäinen perjantairukous sitten 1990-luvun tapahtumien.

Lähteet
-------

1. 1 2  Thomas de Wall: *The Caucasus - An Introduction*, s. 102-104. Oxford Univeristy Press, 2010. ISBN 978-0-19-539976-9. (englanniksi)
2. 1 2  Shusha Region - History and Geography Karabakh Foundation. Viitattu 8.11.2020. (englanniksi)
3. 1 2  Joshua Kucera: Karabakh’s contentious mosque restoration *eurasianet*. Viitattu 8.11.2020. (englanniksi)
4. ↑  Ruslan Rehimov: Karabakh: Shusha hears Friday prayer call after decades *Anadoly Agency*. Viitattu 12.3.2021. (englanniksi)

Aiheesta muualla
----------------

* Kuvia tai muita tiedostoja aiheesta **Yuxarı Gövhar Ağan moskeija** Wikimedia Commonsissa
**South Beach -dieetti** on yhdysvaltalaisen kardiologi Arthur Agatstonin kehittämä ruokavalio. Siinä suositaan proteiineja, hitaita hiilihydraatteja ja tyydyttymättömiä rasvoja, ja rajoitetaan nopeita hiilihydraatteja ja tyydyttyneitä rasvoja. Kokonaiskalorimäärä pidetään etenkin aloitusvaiheessa pienenä.

Perusta
-------

Miamilainen Agatston kehitti ruokavalionsa verisuoni- ja sydäntaudeista kärsiville asiakkailleen. Agatston kertoo turhautuneensa nykysuositusten mukaisen ruokavalion suositteluun asiakkailleen, koska se ei tuottanut haluttua tulosta asiakkaiden terveyden edistämiseksi. Dieetti opettaa syömään oikeanlaisia hiilihydraatteja ja rasvoja: nopeasti imeytyvät hiilihydraatit korvataan hitaasti imeytyvillä, ja tyydyttyneet rasvahapot tyydyttymättömillä. Agatstonin mukaan suurin osa ihmisten liikakiloista johtuu leivonnaisista, naposteltavista ja muista pitkälle jalostetuista tuotteista saatavista hiilihydraateista.

South Beach ei ole Atkinsin dieetin kaltainen matalahiilihydraattinen, tai perinteinen vähärasvainen dieetti. Agatstonin mukaan ihmisen nauttiessa hiilihydraatteja, haima alkaa vapauttaa insuliinia. Insuliinin erittyessä ihminen ei voi käyttää polttoaineena rasvaa. Koska insuliini myös muuttaa kehoon tullutta ylimääräistä sokeria rasvaksi, painon pudotus ei voi käynnistyä ennen kuin elimistön insuliinitaso on tarpeeksi matala, jotta elimistö voi polttaa rasvaa. South Beach -dieetti perustuukin elintarvikkeiden glykemiakuormaan.

Vaiheet
-------

Ensimmäisen kahden viikon aikana pyritään välttämään kaikenlaisia hiilihydraatteja. Jakson tavoitteena on tyhjentää elimistön hiilihydraattivarastot, jotka myös varastoivat paljon nestettä. Näiden kahden viikon aikana ruokavalion avulla voi pudottaa henkilöstä riippuen 3–8 kg painosta. Sallittuja ruokia ensimmäisessä vaiheessa ovat muun muassa kananmunat, vähärasvaiset lihat, kala ja äyriäiset, kaalit, fetajuusto, pähkinät ja öljyistä rypsi- ja oliiviöljy.

Dieetin tavoite on opettaa ihmisiä syömään mahdollisimman normaalisti, joten toisessa vaiheessa hiilihydraatteja, kuten täysjyväviljoja, hedelmiä ja marjoja ryhdytään palauttamaan ruokavalioon. Dieetin toinen osa kestää laihduttajasta riippuen siihen asti, kunnes saavutetaan haluttu tavoite. Painon pudotusvauhti putoaa tässä vaiheessa n. 0,5–1 kilogrammaan viikossa.

Kolmas vaihe on ylläpitovaihe. Kahden ensimmäisen vaiheen seurauksena dieetin pitäisi muuttua elämäntavaksi, jonka avulla painonhallinta onnistuu jatkossakin. Jos paino lähtee nousuun, laihduttajan on hyvä palata 1–2 viikoksi ensimmäiseen vaiheeseen.

Lähteet
-------

* South Beach dieetin amerikkalainen kotisivu

### Viitteet

1. ↑  South Beach -dieetti Dieetit.fi. Viitattu 13.6.2012.
2. ↑   (Arkistoitu – Internet Archive)
**Betset-yhtiöt** on yksi Suomen suurimmista betonisten valmisosien valmistajista, toimitila-, teollisuus- ja asuntokohteissa sekä merkittävä toimija valmisbetonimarkkinoilla. Vuonna 1950 perustettu Betset on perheyritys.

Betset panostaa toiminnan kehittämiseen sekä tarjoaa asiakkailleen monipuolisia mahdollisuuksia ja laadukkaita ratkaisuja. Ammattitaitoinen, motivoitunut ja sitoutunut henkilöstö on perheyrityksen yksi keskeinen menestystekijä.

Suomessa tehtaat työllistävät yhteensä noin 625 henkilöä ja yhteenlaskettu vuotuinen liikevaihto on noin 125 miljoonaa euroa.

Betset-yhtiöillä on kymmenen tehdasta Suomessa ja osakkuusyritys Virossa. Betset-yhtiöihin kuuluu Suomessa tehtaat Nurmijärvellä, Mikkelissä, Vierumäellä, Nummelassa, Turussa, Paraisilla, Kyyjärvellä, Hämeenlinnassa, Helsingissä ja Espoossa.

Betset-yhtiöt osti BM Turku Oy:n liiketoiminnan ja liiketoimintasiirto tapahtui 1. helmikuuta 2019. Kauppaan kuului Turun ja Paraisten tehtaat, jotka työllistävät yhteensä 75 henkilöä ja joiden yhteenlaskettu liikevaihto tilikaudella 2018 oli noin 11 miljoonaa euroa.

Lähteet
-------

1. ↑  Yritys Betset. Viitattu 29.5.2023.
**Artjärven kunnanvaltuusto** oli Artjärven kunnan korkein päättävä elin. Artjärvi liittyi Orimattilan kaupunkiin 1. tammikuuta 2011.

Orimattilan seudun kansanterveystyön kuntayhtymän valtuusto lakkautettiin ja sen toiminta siirtyi Päijät-Hämeen sosiaali- ja terveysyhtymälle 2007. Artjärven kunnanvaltuusto nimitti edustajansa Päijät-Hämeen sosiaali- ja terveysyhtymän valtuustoon ja Päijät-Hämeen liiton edustajainkokoukseen.

Paikkajako ja äänestysaktiivisuus vaaleittain
---------------------------------------------

|  |  |  |
| --- | --- | --- |
| **vaalit** | **paikat** | **äänestys-aktiivisuus** |
| SDP | Kok. | SKLKD | Kesk. | Muut |
| 2000 | 2 | 3 | 1 | 10 | 1a |  |
| 2004 | 1 | 2 | 1 | 10 | 3b | 62,5 % |
| 2008 | 2 | 4 | 1 | 10 |  | 60,8 % |
| a Sitoutumattomien yhteislistab Yhteislista Artjärven Sitoutumattomat |
| Lähde: Tilastokeskus, Oikeusministeriö |

Muuta
-----

Artjärven kunnanvaltuuston aikeisempi puheenjohtaja Raimo Kareinen teki kunta-aloitteen Artjärven kunnan liittämisestä Orimattilan kaupunkiin. Hankkeeseen liittyy Tero Mölsän kanssa allekirjoitettu luonnos. Aloitteesta virisi kansalaiskeskustelu.

Vuonna 2009 sosiaalidemokraattien, kristillisdemokraattien, kokoomuksen ja keskustan valtuustoryhmistä irtautuneet valtuutetut muodostivat teknisen vaaliliiton nimeltä Artjärvi-liike, myöhemmin Pro Artjärvi.. Liikettä johti Keskustan Päijät-Hämeen piirin entinen puheenjohtaja Ari Anttila.

Lähteet
-------

1. ↑   (Arkistoitu – Internet Archive)
2. ↑   (Arkistoitu – Internet Archive)
3. ↑   (Arkistoitu – Internet Archive)
4. ↑  Tilastokeskuksen PX-Web-tietokannat: Kunnallisvaalit 1976–2017 (Tilastokeskus 2017)
5. ↑  Kunnallisvaalit 2000 (Oikeusministeriö 2000); Kunnallisvaalit 2004 (Oikeusministeriö 2004); Kunnallisvaalit 2008 (Oikeusministeriö 30.10.2008)
6. ↑   [vanhentunut linkki]
7. ↑
8. ↑  Valta vaihtui Artjärvellä
Etelä-Suomen Sanomat 15.1.2009 Päiv. 2013 Luettu 13.4.2017
**Hobbiton** on J. R. R. Tolkienin tarinoihin perustuvien elokuvatrilogioiden *Taru sormusten herrasta* ja *Hobitti* kuvauspaikka Uudessa-Seelannissa lähellä Matamataa Waikaton maakunnassa. Kuvauspaikka esitti elokuvissa hobittien asuttamaa Kontua. Nykyisin kuvauspaikka on matkailukohde.

Kuvauspaikka
------------

Hobittien asuntoja.
"The Green Dragon Inn".
"Hobbiton" perustuu J. R. R. Tolkienin tarinoiden Kontuun (engl. *Shire*), joka esiintyy tarinoissa hobittien asuttamana paikkakuntana. Tarinoiden paikkakunta saattaa osittain perustua Tolkienin nuoruuden Sareholen kylään ja yleisemmin Englannin Länsi-Midlandsin alueen maaseutuun.

*Taru sormusten herrasta*-elokuvatrilogian ohjanneen Peter Jacksonin ryhmä etsi kuvauspaikaksi sopivaa kohdetta Uudessa-Seellannissa. Tarinaan soveltuvaksi koettu paikka vihreine kumpuineen löytyi lammastilalta läheltä Matamataa Waikatosta. Kuvauspaikkaa alettiin rakentaa maaliskuussa 1999 ja apua saatiin esimerkiksi Uuden-Seelannin armeijan joukoilta. Tuotantoyhtiö piti kuvauspaikan rakennuksen mahdollisimman salaisena. Kokoa kuvauspaikalla oli noin 12 aaria ja se käsitti lopulta 39 hobittien asuntoa. Trilogian *Taru sormusten herrasta* kuvaukset paikalla alkoivat joulukuussa 1999 ja "Kontuun" keskittyneet osat kestivät noin kolme kuukautta.

Kuvausten jälkeen kuvauspaikkaa purettiin, joskin joitakin perustuksia jäi paikalle. Sama kuvauspaikka palasi käyttöön Jacksonin toisessa elokuvatrilogiassa *Hobitti* vuonna 2009. Paikan nykyiset rakennelmat ovat perua *Hobitti*-trilogiaa varten valmistuneista rakennelmista.

Matkailu
--------

Kuvauspaikalla on järjestetty ohjattuja kierroksia matkailijoille vuodesta 2002. Tolkienin tarinoissa esiintyvän *Vihreä lohikäärme*-majatalon mukaan nimetty "The Green Dragon Inn" avattiin vuonna 2012. Vuonna 2015 kuvauspaikalla arvioitiin käyvän vuosittain noin 300 000 matkailijaa.

Lähteet
-------

1. ↑  Michael D.C. Drout (toim.): *J.R.R. Tolkien encyclopedia : scholarship and critical assessment*, s. 607-608. Routledge, 2007. ISBN 978-0-415-96942-0. (englanniksi)
2. 1 2 3 4  Our Story Hobbiton™ Movie Set Tours. Viitattu 20.1.2024. (englanniksi) (englanniksi)
3. ↑  The Hobbit Trilogy filming locations *Tourism New Zealand*. Viitattu 20.1.2024. (englanniksi)
4. ↑  Jamie Smyth: New Zealand looks beyond last Hobbit  2.1.2015. CNBC. Viitattu 20.1.2024. (englanniksi)
Jean Baptiste Guthin karikatyyri Ferdinand Walsin Esterhazysta.
**Ferdinand Walsin Esterházy** (**Marie Charles Ferdinand Walsin Esterházy**, 16. joulukuuta 1847 Pariisi – 21. toukokuuta 1923 Harpenden, Englanti) oli ranskalainen upseeri ja vakooja. Esterhazy välitti saksalaisille salaisia asiakirjoja, ja hän oli Dreyfusin tapauksen todellinen pääsyyllinen.

Esterházy kuului tunnetun unkarilaisen Esterházyn aatelissuvun ranskalaiseen haaraan. Hän palveli Itävallan armeijassa vuoden 1866 sodassa Preussia vastaan. Sen jälkeen hän oli Ranskan muukalaislegioonassa, kunnes liittyi Ranskan vakinaiseen armeijaan vuonna 1892.

Esterházy oli joutunut 1890-luvulla taloudellisiin vaikeuksiin epäonnistuneiden sijoitusten ja pelivelkojen vuoksi. Nämä seikat johtivat siihen, että Esterházysta ilmeisesti tuli vakooja, joka välitti maksusta salaisia tietoja saksalaisille.

Vuonna 1894 Ranskan armeijan tiedusteluosasto sai selville, että Saksan suurlähetystöön, luultavasti sotilasasiamies Max von Schwarzkoppenille, oli välitetty tykistöä koskevaa salaista tietoa. Armeijan tutkijoiden mielestä todennäköinen syyllinen oli kapteeni Alfred Dreyfus. Dreyfus vangittiin 1894 syytettynä vakoilusta, ja hänet tuomittiin elinkautiseen pakkotyöhön.

Kaksi vuotta Dreyfusin oikeudenkäynnin jälkeen kävi ilmi, että saksalaisille oli välitetty lisää salaiseksi merkittyjä asiapapereita. Vuonna 1898 Esterházya alettiin epäillä Dreyfusin tapauksen todelliseksi syylliseksi, ja hän joutui oikeuteen. Häntä ei kuitenkaan tuomittu. Oikeudenkäynti aiheutti Ranskassa valtaisan kohun, ja muun muassa kirjailija Émile Zola käsitteli aihetta *L’Auroressa* julkaistussa kuuluisassa kirjoituksessaan "J’accuse" (suom. *Minä syytän*). Esterházy pakeni kohua Englantiin, jossa hän vietti loppuelämänsä työskennellen salanimellä antisemitistisen lehden La Libre Parolen kirjoitajana. Esterházy on haudattu Pyhän Nikolauksen kirkkomaahan, Harpendeniin, nimellä *Jean de Voilemonti*n. Pian sen jälkeen pystytettiin hautakivi, jossa oli väärä nimi ja väärä syntymäaika. Esterházyn muistiinpanoista on löytynyt todisteita siitä, että hän todella vakoili Saksan hyväksi.

Lähteet
-------

1. 1 2  Ferdinand Walsin Esterhazy *Encyclopædia Britannica Online*. Encyclopædia Britannica. Viitattu 13.1.2011. englanti
2. ↑  Alfred Dreyfus *Encyclopædia Britannica Online*. Encyclopædia Britannica. Viitattu 13.1.2011. englanti

Aiheesta muualla
----------------

* Kuvia tai muita tiedostoja aiheesta **Ferdinand Walsin Esterházy** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Alankomaat
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Vieskalainen** oli vuonna 1997 perustettu kerran viikossa, torstaisin ilmestynyt ilmaisjakelulehti, jonka jakelualue oli Alavieska, Sievi ja Ylivieska. Lehteä jaettiin noin kerran kuukaudessa myös muihin lähikuntiin jakelumäärien vaihdellessa välillä 10 500−30 400 kpl. Lehti painettiin Suomalainen Lehtipaino Oy:ssä Kajaanissa.*lähde?*
Lehden julkaisu lopetettiin toukokuussa 2013

Historia
--------

Lehden ensimmäinen kustantaja Vieskalainen Oy on ollut olemassa vuodesta 1990, mutta se alkoi julkaista Vieskalainen-lehteä vasta syyskuussa 1997 Vieskan Viikko -lehden lopetettua toimintansa. Päätoimittajaksi ja toimitusjohtajaksi valittiin Viestimix Ky:n toimitusjohtaja Esa Valli. Toimitusjohtajaksi ryhtyi 2000 Tiina Suni. Lehti siirtyi Alma Media -konserniin kuuluvan Suomen Paikallissanomien omistukseen marraskuussa 2004 ja sen toimituskunta yhdistettiin konserniin aikaisemmin kuuluneeseen Oulun Eteläinen -lehteen. Vuoden 2009 joulukuussa lehti siirtyi Alma Medialta edelleen Jokilaaksojen Kustannus Oy:n haltuun, joka julkaisee Ylivieskassa Kalajokilaakso-lehteä.

Päätoimittajat
--------------

* Esa Valli 1997-2004
* Marjaana Knuutila 2004-2006
* Erkki Heikkilä 2006-2007
* Teijo Mäki 2007-2009
* Seppo Kangas 2009-

Lehtiä eri vuosilta
-------------------

Lehden ulkoasu on huomattavasti uudistunut kahdesti, marraskuussa 2004 lehden siirryttyä Suomen Paikallissanomille ja kesäkuussa 2008 lehtien ulkomittojen muututtua painopaikan siirtyessä Oulaisista Kajaaniin.

Lähteet
-------

* Lehden vuosikerrat.  *Vieskalainen*, 1997-2003, 1-6. vsk.  (suomeksi)
* Patentti- ja rekisterihallitus: Yritys- ja yhteisötietojärjestelmä *ytj.fi*.  (suomeksi)
* Vieskalainen: Mediakortti (pdf) *vieskalainen.fi*.  (suomeksi)[vanhentunut linkki]

### Viitteet

1. ↑
2. ↑  Yle Keski-Pohjanmaa: Kokkolan Sanomat lopettaa  14.12.2009. Yle.  Arkistoitu 7.12.2009. Viitattu 14.12.2009.

Aiheesta muualla
----------------

* Lehden kotisivut
* Suomen Paikallissanomat Oy
**Hannu Päiviö Löytönen** (s. 17. lokakuuta 1950 Kyyjärvi) on suomalainen yrittäjä ja yritysjohtaja, joka on saanut teollisuusneuvoksen arvonimen.

Löytönen syntyi maanviljelijä, tehtailija Toivo Löytösen ja Julia Löytösen perheeseen. Hänen puolisonsa on Eliisa Löytönen. Kansanopiston käynyt Löytönen on Kyyjärven Sementtituote Ky:n, vuodesta 2000 Betset-osakeyhtiö, osakas ja hallituksen puheenjohtaja. Hän oli ennen sukupolvenvaihdosta perheyhtiön toimitusjohtaja isänsä jälkeen vuodesta 1984. Löytönen oli Kyyjärven kunnanvaltuuston jäsen 1973–1976 ja kunnanhallituksen jäsen 1989–1996. Hänellä on myös ollut useita muita yhteiskunnallisia ja liike-elämän luottamus- ja asiantuntijatehtäviä. Löytönen sai teollisuusneuvoksen arvonimen 2001.

Lähteet
-------

1. 1 2  Skippari, Mika: Teollisuusneuvos Hannu Löytönen (1950–). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 3.1.2024.
2. ↑  Betsetin kasvu nojaa vahvoihin juuriin.  *Viispiikkinen: Karstula, Kannonkoski, Kivijärvi, Kyyjärvi, Pylkönmäki*, 2.9.2020, nro 36, s. 20. Kansalliskirjasto. Viitattu 3.1.2024.  (ei-vapaa)
3. ↑  Betoniin valettu perhe.  *Keskisuomalainen*, 14.11.2017, nro 309, s. 52. Kansalliskirjasto. Viitattu 3.1.2024.  (ei-vapaa)
**Makurdi** on Nigerian Benuen osavaltion pääkaupunki ja yksi osavaltion paikallishallintoalueista (LGA). Makurdi sijaitsee Nigerjoen sivuhaaran Benuejoen varrella Nigerian itäisessä keskiosassa, linnuntietä 185 kilometriä pääkaupunki Abujasta kaakkoon. Vuonna 2006 Ikejan väkiluku oli 297 398.

Makurdi perustettiin noin 1927 kun rautatietä Port Harcourtista (449 km lounaaseen Makurdista) jatkettiin Josiin ja Kadunaan. Paikkakunnasta kehittyi nopeasti liikenteen ja kaupankäynnin keskus. Kun aiempi Benue-Plateaun osavaltio jaettiin kahdeksi osavaltioksi vuonna 1976, Makurdi valittiin Benuen osavaltion pääkaupungiksi.

Benuejoen yli rakennettiin 800 metriä pitkä yhdistetty rautatie-maantiesilta (1932), joka vahvisti kaupungin asemaa keskeisenä liikenteen solmupisteenä. Kaupungin kautta kulkee valtatie ja siellä on lentoasema. Se on Nigerian pohjoisten osavaltioiden karjakuljetusten keskeinen jälleenrahtauspaikka. Nigerjoen veden ollessa korkealla kesä-marraskuussa, Makurdissa toimii tavarasatama, josta muun muassa seudulla kasvatettua seesaminsiementä ja puuvillaa laivataan Lokojaan (203 km länteen Niger- ja Benuejokien liittymäkohdassa) ja Nigerjoen deltan satamiin. Kaupunki on ympäröivällä alueella kasvatetun jamssin, durran, hirssin, riisin, kassavan, voipuun siemeniä (karitepähkinöitä), seesamiöljyn, maapähkinän, soijapavun ja puuvillan markkinapaikka. Siellä rakennetaan myös keskikokoisia jokiveneitä. 1970-luvun lopulla rakennettiin maaöljyn siirtoputki Makurdiin Port Harcourtin läheiseltä jalostamolta. Makurdin lähellä on laajat kalkkikivi- ja marmoriesiintymiä, ja kaupungin kaakkoispuolella Gbokossa on sementtitehdas.

Kaupungissa toimii muun muassa Benuen osavaltioyliopisto ja Makurdin Joseph Sarwuan Tarkan yliopisto (aiempi Makurdin maatalouden federaatioyliopisto).

Lähteet
-------

1. ↑  Thomas Brinkhoff: Nigeria: Administrative Division - States and Local Government Areas - Benue - Makurdi *citypopulation.de*. Viitattu 15.1.2023. (englanniksi)
2. 1 2  Federsl Republik of Nigeria: 2006 Population Census (pdf) (arkistoitu, via archive.org) National Bureau of Statistics (of Nigeria), nigerianstat.gov.ng.  Arkistoitu 5.3.2012. Viitattu 15.1.2023. (englanniksi)
3. 1 2 3 4  Makurdi *Encyclopaedia Britannica, britannica.com*. Viitattu 15.1.2023. (englanniksi)
4. ↑  Buhari approves bills that change names of two major Nigerian institutions *premiumtimesng.com*.  14.8.2019. Viitattu 15.1.2023. (englanniksi)
5. ↑  Joseph Sarwuan Tarka University, Makurdi *uam.edu.ng*. Viitattu 15.1.2023. (englanniksi)

Aiheesta muualla
----------------

* Kuvia tai muita tiedostoja aiheesta **Makurdi** Wikimedia Commonsissa

* Klimatafel von Makurdi / Nigeria (ilmastotilasto) (saksaksi) (dwd.de)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |
**Yö kuuluu rakkaudelle** (*Les Amants*) on ranskalainen romanttinen draamaelokuva vuodelta 1958. Se oli Louis Mallen toinen pitkän elokuvan ohjaustyö samana vuonna ensi-iltansa saaneen elokuvan *Hissillä mestauslavalle* jälkeen. Pääosia elokuvassa näyttelevät Jeanne Moreau, Jean-Marc Bory ja Alain Cuny.

*The New York Timesin* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

Juoni
-----

Jeanne Tournier (Moreau) elää aviomiehensä Henrin (Alain Cuny) ja pienen tyttärensä kanssa kartanossa lähellä Dijonia. Hänen etäinen aviomiehensä on kiireinen sanomalehtikustantaja, ja puolisot nukkuvat eri huoneissa. Jeanne pakenee usein arkeaan Pariisiin, jossa voi viettää aikaa trendikkään ystävättärensä Maggyn (Judith Magre) ja hevospooloa pelaavan Raoulin (José Luis de Vilallonga) kanssa, joka on myös Jeannen rakastaja.

Jeannen jatkuvat puheet Maggystä ja Raoulista saavat aviomies Henryn ehdottamaan, että Jeanne kutsuisi heidät vieraiksi kartanoonsa. Illallispäivänä Jeannen auto rikkoutuu ja hän saa kyydin kotiin itseään nuoremmalta Bernardilta (Jean-Marc Bory). Heidän saapuessaan Maggy ja Raoul ovat jo saapuneet kartanoon. Esittäytyessä selviää, että arkeologi Bernard on Henrin liiketuttavan poika, ja hänetkin kutsutaan illalliselle. Jeanne ja Bernard viettävät salaa kiihkeän yön, ja aamulla Jeanne lähtee kaikkien yllätykseksi Bernardin matkaan kohti uutta elämää.

Oikeustapaus Yhdysvalloissa
---------------------------

Elokuvaa käsiteltiin Yhdysvaltain korkeimmassa oikeudessa tapauksessa *Jacobellis v. Ohio*, koska ohiolaisen elokuvateatterin johtaja oli saanut tuomion elokuvan esittämisestä. Nico Jacobellis sai sakkotuomion sillä perusteella, että elokuva oli säädytön (engl. *obscene*) ja vahingollinen lapsille. Korkein oikeus kumosi tuomion, sillä se päätti, ettei elokuva ole säädytön, ja täten sen esittäminen on perustuslain mukaan sallittua. Tuomari Potter Stewart kirjoitti kuuluisan lausuntonsa, jossa hän sanoi, että perustuslaki rajoittaa vain hardcore pornon esittämistä, eikä hän aikonut eikä ehkä osaisikaan ymmärrettävästi kuvailla kyseistä materiaalia, "mutta", hän jatkoi, "tunnistan sen kun näen sen, ja elokuva jota tämä tapaus käsittelee, ei ole sitä." (*But I know it when I see it, and the motion picture involved in this case is not that*.)

Lähteet
-------

1. ↑  The Best 1,000 Movies Ever Made - "The Lovers" (Arkistolinkki), *The New York Times*. Perustuu teokseen *The New York Times Guide to the Best 1,000 Movies Ever Made*, St. Martin's Griffin 2004. Viitattu 5.7.2016.
2. ↑  Jacobellis v. Ohio 378 U.S. 184 (1964) ACLU Ohio. Viitattu 7.5.2018. (englanniksi)
3. ↑  Sixth Circuit Notable Judges (PDF) *The Federal Lawyer*.  Elokuu 2016.  Arkistoitu 8.5.2018. Viitattu 7.5.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:The Lovers (1958 film)
**Jean Vander Pyl** (11. lokakuuta 1919 Philadelphia, Pennsylvania – 10. huhtikuuta 1999 Dana Point, Kalifornia) oli yhdysvaltalainen näyttelijä, joka muistetaan parhaiten Vilma Kivisen ääniroolista piirrossarjasta *Kiviset ja Soraset*. Hänet palkittiin vuonna 1994 Anniella elämäntyöstään ääninäyttelemisen parissa.

Elämäkerta
----------

Vander Pyl syntyi Pennsylvaniassa, mutta kävi high schoolin Beverly Hillsissä, jonka jälkeen hän aloitti näyttelemisen radiossa, jossa Vander Pyl ääninäytteli muun muassa *Calling All Cops-*, *Isä tietää kaiken-* ja *Amos ’n’ Andy* -radio-ohjelmista.

Television pariin Vander Pyl päätyi 1950-luvulla, jolloin hän ehti näytellä televisiosarjoissa *Jane Wyman Presents The Fireside Theatre,* *The Millionaire* ja *Medic* ennen kuin Vander Pyl teki ensimmäisen ääniroolinsa *Salama-Santeri*-piirrossarjassa vuonna 1959. Samaan aikaan hän esiintyi televisiosarjassa *Leave It to Beaver* ja vuonna 1960 Vander Pyl sai uransa merkittävämmän roolin piirrossarjasta *Kiviset ja Soraset*, jossa hän ääninäytteli Retu Kivisen vaimoa Vilma Kivistä aina vuoteen 1966 asti, jonka jälkeen Vander Pyl jatkoi rooliaan aina kuolemaansa asti eri televisiosarjoissa ja elokuvissa. Vuonna 1995 eräässä haastattelussa hän mainitsi saaneensa 250 dollaria jaksoa kohden *Kivisissä ja Sorasissa*.

*Kivisten ja Sorasten* lisäksi hän oli mukana useissa Hanna-Barberan tuottamissa piirrossarjoissa, kuten *Jetsoneissa*, jossa Vander Pyl ääninäytteli Jetsoneiden robottipiikaa Rosieta, sekä herra Spacelyn vaimoa. Muita piirrossarjoja olivat *Topi-katti*, *Magilla Gorilla*, *Jogi-karhu* ja *Scooby Doo, Where Are You!*

Vander Pyl menehtyi keuhkosyöpään vuonna 1999 kotonaan Dana Pointissa, Kaliforniassa. Hänellä oli kolme poikaa Michael O'Meara, Timothy O'Meara ja Roger DeWitt.

Aiheesta muualla
----------------

* Virallinen muistosivusto (Arkistoitu – Internet Archive)
* Voice Chasers (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei

 |

 |
*La Fonera*, FON-yhtiön mukautettu OpenWRT GNU/Linux-käyttöjärjestelmään pohjautuva WLAN-tukiasema ja alkuperäispakkauksen muu sisältö.
**FON Technology S.L.** on Espanjasta käsin toimiva teknologiayritys, jonka perustaja on Martin Varsavsky. Vuoden 2006 alussa FON sai 18 miljoonan euron rahoituksen muun muassa Googlelta ja Skype Technologiesilta. Vuoden 2007 alussa FON sai 13 miljoonaa euroa lisää rahoitusta useilta yhtiöiltä. Suomessa FONin toiminnan edistäjänä toimii Marko Ahtisaari.*lähde?*

Yrityksen tavoitteena on muodostaa maailman kattavin langattomien WLAN-tukiasemien verkosto, jonka luomiseksi se myy omaa tukiasemaansa. Tukiasemia on myös jaettu ilmaiseksi erilaisten kampanjoiden yhteydessä. FONin tavoin toimii Suomessa Saunalahti Groupin Wippies-yhteisö.*lähde?*

Historia
--------

Idea WLAN-tukiasemasta syntyi vuonna 2005 Varsavskyn reissatessa Pariisissa. Hän kaivoi PDA-laitteensa taskustaan pikaista Internetin selailua varten ja koitti löytää verkkoa, johon yhdistää laitteen. Verkkoja löytyi kymmenittäin, mutta ne kaikki olivat salattuja.

FON-verkko
----------

FON-verkon käyttäjäksi eli niin sanotuksi foneroksi voi ryhtyä kuka hyvänsä rekisteröitymällä FONin kotisivuilla. FON-tukiaseman (*La Fonera*) hankkiminen ja hyödyntäminen vaatii käyttäjältä lisäksi laajakaistayhteyden internetiin. FON-palvelun idea on, että käyttäjät jakavat oman internet-yhteytensä langattomasti muidenkin käyttöön. FON huolehtii muiden käyttäjien tunnistuksesta ja käyttöoikeuksista ja hoitaa mahdollisen laskutuksen.*lähde?*

FON-tukiasemien käyttö yksityisten ADSL-yhteyksien jakamiseen on harvoin suoranaisesti sallittu palveluntarjoajien käyttöehdoissa. Tästä huolimatta tukiasemia on runsaasti käytössä sekä Suomessa että muualla maailmassa.*lähde?*

Lähteet
-------

1. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **FON**.
* - Yrityksen kotisivu
* - Interaktiivinen kartta FON-tukiasemista
* - FONin suomalainen blogi
* (Arkistoitu – Internet Archive) - Debricking/Flashing
**Trikloorietyleeni** (trikloroetyleeni, trileeni) C2HCl3 on kirkas, helposti haihtuva neste. Trikloorietyleenia liukenee veteen 20 °C:n lämpötilassa 0,1 g/100 ml.

Kemian teollisuudessa trikloorietyleenin pohjana on asetyleeni, josta tämä halogeeniyhdiste tuotetaan asetaldehydin kautta. Trikloroetyleenin haju muistuttaa kloroformia. Maku on makeahkon kirpeä, polttava. Trikloorietyleenista käytetään myös nimityksiä *1,1,2-trikloorietyleeni*, *trikloorieteeni*, *etyleenitrikloridi* ja *asetyleenitrikloridi*. 

Ainetta käytetään teollisuudessa rasvojen, hartsien, vahojen, kumien ja värien sekä selluloosaestereiden ja -eetterien liuottimena. Vaatteiden kemiallisessa pesussa aineella on laajalti käyttöä. Sitä on käytetty nukutusaineena synnytyksissä ja pienehköissä leikkauksissa. Anestesia- ja muussa lääketieteellisessä käytössä aine on värjätty siniseksi, jotta se erottuisi kloroformista. 

Arkisessa yksityiskäytössä aine on jokseenkin harvinaista, mutta esimerkiksi auton maalauksessa sillä on osansa sen nimenomaisen voimakkaan rasvanirrotuskyvyn ansiosta: maalattava pinta saadaan trikloorietyleenillä taatusti maalia pysyvästi sitovaksi tai koneistettu pinta täysin puhtaaksi ennen asennusta.

Trikloorietyleeniä saa yksityiskäyttöön sopivia määriä yleensä vain apteekeista.

Katso myös
----------

* 1,1,2-trikloorietaani

Aiheesta muualla
----------------

* Trikloorietyleenin kansainvälinen kemikaalikortti
* Kyoto Encyclopedia of Genes and Genomes (KEGG): Trichloroethylene (englanniksi)
Kauppatorin etelälaitaa ja Pyöreä torni.
Viipurin kauppatori ilmasta 1900-luvun alussa
**Viipurin kauppatori** sijaitsee Viipurin keskustassa Salakkalahden eteläpuolella. Toriaukeaa rajaa lännen suunnassa Krasnoarmeiskaja ulitsa (ent. Mustainveljestenkatu), idässä Torkkelinpuisto ja Pionerskaja ulitsa (ent. Torikatu) sekä eteläpuolella Progonnaja ulitsa (ent. Karjaportinkatu).

Historia
--------

Kauppatori syntyi 1860-luvulla keskiaikaisen kaupunkialueen koilliskulmaan, kun sitä ympäröinyttä kaupunginmuuria alettiin purkaa. Muurin tuntumassa oli matalia vetisiä vallihautoja, jotka täytettiin ja tasoitettiin. Vuoteen 1865 mennessä torialue oli noin puolet nykyisestä ja lopullisen kokonsa se saavutti 1880-luvulle tultaessa, jolloin aukio ulottui Salakkalahden rantaan saakka. Varsinaisena myyntipaikkana käytettiin kuitenkin vain alueen eteläosaa. Salakkalahden rannassa järjestettiin ainoastaan syksyisiä kalamarkkinoita.

1990-luvulla ja 2000-luvun alussa Viipurin kauppatori tuli Suomessa Tallinnan Mustamäen torin ohella tunnetuksi piraattituotteiden myyntipaikkana. Sieltä hankittiin erityisesti CD- ja myöhemmin DVD-levyjä, lisäksi kaupan oli muun muassa erilaisia taloustavaroita. Kesäkuussa 2007 kaupungin viranomaiset lopettivat "Viipurin basaariksikin" kutsutun torikaupan ja myyjiä pyydettiin siirtymään parin kilometrin päässä keskustasta sijaitsevalle Talikkalan torille. Häädön syyksi kerrottiin kaupungin yleisen viihtyisyyden lisäämisen, koska torikauppiaiden kojujen katsottiin muun muassa rumentavan kaupunkikuvaa. Nykyään Viipurin kauppatori toimii lähinnä pysäköintialueena.

Rakennuksia
-----------

Viipurin kauppatorin ympäristön rakennuksista tunnetuin on 1550-luvulla valmistunut Pyöreä torni, joka alun perin oli osa kaupunginmuuria. Se on Viipurin linnan ohella myös kaupungin tunnetuin nähtävyys. Muita merkittäviä rakennuksia ovat torialueen koilliskulmalla sijaitseva entinen Suomen Pankin talo sekä Pohjoismaiden Yhdyspankin talo, jotka molemmat on suunnitellut arkkitehti Gustaf Nyström, ja 1906 valmistunut Kauppahalli, joka aikoinaan oli Pohjoismaiden suurin. Vuonna 1912 torin poikki rakennettiin kiskot kaupungin raitiovaunuliikennettä varten ja kauppatorilla oli myös esikaupunkialueilta tulevan linja-autoliikenteen päätepysäkki.

Kuvia rakennuksista
-------------------

* Viipurin kauppahalliViipurin kauppahalli
* Suomen Pankin taloSuomen Pankin talo
* Yhdyspankin taloYhdyspankin talo

Lähteet
-------

* Kauppatori - Korttelikuvaus VirtuaaliViipuri 1939

### Viitteet

1. ↑  Piraattilevyjen maahantuonti ei enää innosta suomalaisia  8.3.2009. MTV3. Viitattu 22.10.2014. [vanhentunut linkki]
2. ↑  Viipurin piraattikauppiaat huijaavat innokkaita suomalaisostajia  17.6.2003. Taloussanomat. Viitattu 22.10.2014.
3. ↑  Viipurin basaari historiaan  17.6.2007. Kaleva. Viitattu 22.10.2014.
4. ↑  Nyström, Gustaf (1856 - 1917) Suomalaisen Kirjallisuuden Seuran Biografiakeskus. Viitattu 22.10.2014.

Aiheesta muualla
----------------

* Kuvia tai muita tiedostoja aiheesta **Viipurin kauppatori** Wikimedia Commonsissa
Georgian sosialistisen neuvostotasavallan lippu 1951–1990
**Georgian sosialistisen neuvostotasavallan lippu** oli Georgian sosialistisen neuvostotasavallan tunnus. Se otettiin käyttöön 11. huhtikuuta 1951. Lipun mittasuhteet ovat 1:2. Lipussa on tyypilliset kommunismin symbolit sirppi ja vasara ja tähti. Lipun erotti kaikista muista neuvostotasavaltojen lipuista se, että siinä sirppi ja vasara -kuvio ei ollut keltainen, vaan punainen vaaleansinisellä pohjalla. Tässä on havaittavissa georgialaisten pyrkimys luoda itselleen omaleimaiset symbolit, jotka erottivat Georgian muista neuvostotasavalloista. Georgian neuvostotasavallan lippu oli Neuvostoliiton lippulain mukainen, koska se määräsi vain, että neuvostotasavaltojen lipuissa on oltava sirppi ja vasara -kuvio, mutta ei sen väriä. Kuvion sinisen värin sanottiin symboloivan sinistä taivasta, kun taas sininen palkki symboloi sinistä Mustaamerta. Lisäksi määrättiin, että lipun päävärin on oltava punainen.

Tästä lipusta luovuttiin vuonna 1990 Georgian itsenäistyttyä ja tilalle tuli uusi ei-kommunistinen lippu.

Katso myös
----------

* Georgian lippu
**Mamadou Bakary Sangaré** (kutsumanimeltään *Blaise Sangaré*, s. 16. marraskuuta 1954 Bamako) on malilainen poliitikko.

Sangaré opiskeli Malin virkamieskorkeakoulussa ja työskenteli muun muassa Maailmanpankissa, talous- ja sosiaalineuvostossa sekä Malin eläkerahaston johtajana vuosina 1992–1996. Presidentti Moussa Traorén aikana hän oli Malin nuorisoliiton jäsen. Sangaré osallistui Parti pour la démocratie et le progrès (PDP) -puolueen perustamiseen vuonna 1991. Hän toimi PDP:n varapuheenjohtajana vuoteen 1996, jolloin hän perusti johtamansa Convention démocrate socialen (CDS) -puolueen.

Sangaré oli CDS:n presidenttiehdokkaana vuonna 2002 saaden 2,21 prosenttia äänistä. Vuoden 2007 presidentinvaaleissa hän sai 1,58 ja vuonna 2013 1,1 prosenttia äänistä. Presidentti Ibrahim Boubacar Keïta nimitti hänet erityisneuvonantajakseen ja puhemiehekseen lokakuussa 2014.

Lähteet
-------

1. ↑  Mamadou Bakary Sangaré, dit Blaise Sangaré *Malijet*. Viitattu 16.11.2019.
2. ↑  Pascal James Imperato, Gavin H. Imperato: *Historical Dictionary of Mali, fourth edition*, s. 67. Lanham: Scarecrow Press, 2008. ISBN 978-0-8108-5603-5.
3. ↑  *Political Handbook of the World 2018–2019*, s. 1010. Thousand Oaks: CQ Press, 2019. ISBN 978-1-5443-2712-9.
4. ↑  Mamadou Blaise Sangaré nommé Conseiller spécial du président de la République: Les raisons d’un choix heureux porté sur un grand commis de l’Etat *Maliweb*. Viitattu 16.11.2019.
Moldavian SNT:n vaakuna
**Moldavian sosialistisen neuvostotasavallan vaakuna** oli Moldavian sosialistisen neuvostotasavallan tunnus, joka hyväksyttiin Moldavian SNT:n vaakunaksi 10. helmikuuta 1941.

Vaakunaan on kuvattu vehnän ja maissin tähkiä, rypäleitä ja päärynöitä, jotka symboloivat maataloutta. Nouseva aurinko symboloi Moldavian tulevaisuutta ja punainen tähti sekä sirppi ja vasara kommunismin voittoa ja maailmanlaajuista sosialististen maiden yhteisöä. Vaakunan ympärille on kirjoitettu punaiseen nauhaan Neuvostoliiton motto *Kaikkien maiden proletariaatti, liittykää yhteen!* moldaviaksi (Пролетарь дин тоате цэриле, униць-вэ!) ja venäjäksi (Пролетарии всех стран, соединяйтесь!).

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

Neuvostotasavaltojen vaakunat
Armenian SNT | Azerbaidžanin SNT | Georgian SNT | Kazahstanin SNT | Kirgiisien SNT | Latvian SNT | Liettuan SNT | Moldavian SNT | Tadžikistanin SNT | Turkmenistanin SNT | Valko-Venäjän SNT | Ukrainan SNT | Uzbekistanin SNT | Venäjän SFNT | Viron SNT

---

Karjalais-suomalainen SNT (1940–1956) | Transkaukasian SFNT (1922–1936)
**Andrés M. Cuervo** on kolumbialainen lintutieteilijä.

Cuervo on syntynyt Medellinissä. Hän opiskeli biologiaa Antioquian yliopistossa 1996–2002. Kandidaatintutkinnon aiheena hänellä oli Andien pesimälintujen habitaattien pirstoutuminen ja painon vaihtelu (*Effect of habitat fragmentation on Andean birds: Body size and fluctuating asymmetry*). Valmistuttuaan hän meni jatko-opiskelemaan Puerto Ricon yliopistoon Río Piedrasiin, josta hän valmistui maisteriksi 2005. Tutkinnon aiheena oli maiseman mahdollinen vaikutus linnun fenotyyppiin (*Does landscape fragmentation influence the phenotype? Testing the variation in bilateral asymmetry, morphology, and feather growth rates of Tropical Andean birds*). Tohtoriopinnot Cuervo suoritti Louisianan valtion yliopistossa, väitöksen aiheena oli Andien pilvimetsien linnuston evoluutio (*The evolutionary assembly of a species rich biota: Avian speciation and differentiation in the Andean cloud forests*).

Vuonna 2001 Cuervo kuvaili uuden kotingalajin, ruskolakkikotingan (*Lipaugus weberi*), yhdessä Paul Salamanin, T.M. Doneganin ja J.M. Ochoan kanssa.

Lähteet
-------

* Tutkijasivu (englanniksi)
* Kotisivu (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* Google Scholar
* ORCID

 |

 |